03/Sv. 52 Službeni list Europske unije 181 32009R1156 28.11.2009. SLUŽBENI LIST EUROPSKE UNIJE L 313/59 UREDBA KOMISIJE (EZ) br. 1156/2009 od 27. studenoga 2009. o izmjeni Uredbe (EZ) br. 1266/2007 u pogledu uvjeta za izuzeće određenih životinja prijemljivih vrsta od zabrane premještanja predviđene Direktivom Vijeća 2000/75/EZ (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 2000/75/EZ od 20. stude- noga 2000. o utvrđivanju posebnih odredaba za kontrolu i iskorjenjivanje bolesti plavog jezika (!), a posebno njezin članak 9. stavak 1. točku (c), članke 11. i 12. i treći stavak članka 19., budući da: (1) — Uredbom Komisije (EZ) br. 1266/2007 (?) utvrđuju se pravila za kontrolu, praćenje, nadziranje i ograničenja premještanja životinja u odnosu na bolest plavog jezika u područja pod ograničenjima i iz njih. (2) — Članak 8. stavak 1. te Uredbe predviđa da premještanja životinja, njihovog sjemena, jajnih stanica i zametaka s gospodarstva ili centra za skupljanje ili skladištenje sjemena smještenih u području pod ograničenjem na drugo gospodarstvo ili centar za skupljanje ili skladištenje sjemena moraju biti izuzeta od zabrane premještanja predviđene  Direktivom  2000/75/EZ  uz _ poštivanje zahtjeva da životinje, njihovo sjeme, jajne stanice i zameci poštuju neke uvjete iz tog članka. (3) — Osim toga kao prijelaznu mjeru članak 9.a Uredbe (EZ) br. 1266/2007 predviđa da do 31. prosinca 2009. države članice odredišta mogu zahtijevati da za premještanje nekih životinja za koje vrijedi izuzeće iz članka 8. stavka 1. te Uredbe moraju vrijediti dodatni uvjeti na temelju procjene rizika uzimajući u obzir entomološke i epidemiološke uvjete u koje se životinje uvode. (4) — Cjelokupna situacija u Zajednici u pogledu bolesti plavog jezika se značajno poboljšala u 2009. Međutim virus je još uvijek prisutan u dijelovima Zajednice. (5) — Osim toga, na učinkovitost mjera utvrđenih Uredbom (EZ) br. 1266/2007 utječe kombinacija čimbenika. Ti čimbenici uključuju vektorske vrste, klimatske uvjete i vrstu uzgoja prijemljivih preživača. (6) Stoga je primjereno nastaviti primjenjivati prijelaznu mjeru iz članka 9.a Uredbe (EZ) br. 1266/2007 uzimajući u obzir da situacija u vezi s bolešću nije stabilna i da se još razvija. Uredbu (EZ) br. 1266/2007 potrebno je stoga odgovarajuće izmijeniti. (7) — Mjere predviđene ovom Uredbom su u skladu s mišlje- njem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. U uvodnoj rečenici stavka 1. članka 9.a Uredbe  (EZ) br. 1266/2007 datum ,31. prosinca 2009." zamjenjuje se slje- dećim: ,31. prosinca 2010." Članak 2. Ova Uredba stupa na snagu trećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 27. studenoga 2009. () SL L 327, 22.12.2000., str. 74. (?) SL L 283, 27.10.2007., str. 37. Za Komisiju Androulla VASSILIOU Članica Komisije